TECHNINĖ SPECIFIKACIJA
[bookmark: _Hlk224216397][bookmark: _Ref38291496][bookmark: _Ref38285444]PROGRAMOS „ERASMUS+” BENDRADARBIAVIMO PARTNERYSČIŲ (KA220) SUAUGUSIŲJŲ ŠVIETIMO, PROFESINIO MOKYMO, BENDROJO UGDYMO IR AUKŠTOJO MOKSLO SRITYSE GALUTINIŲ ATASKAITŲ VERTINIMO PASLAUGOS

ĮVADINĖ INFORMACIJA
1. Programos „Erasmus+“ bendradarbiavimo partnerysčių galutinių ataskaitų vertinimas. „Erasmus+“ – tai Europos Sąjungos (toliau – ES) programa, skirta švietimo, mokymo, jaunimo ir sporto sritims remti. Programa suteikia mokymosi ir tobulėjimo galimybes įvairaus amžiaus bei profesijų asmenims, o taip pat galimybes įvairioms organizacijoms, įstaigoms, institucijoms įgyvendinti programos tikslus bei kriterijus atitinkančius projektus. Šiuo pirkimu perkamos ekspertų paslaugos vertinti programos „Erasmus+“ 2021–2027 metų etapo švietimo ir mokymo srities projektų galutines ataskaitas. Informacija apie „Erasmus+” programą skelbiama www.erasmus-plius.lt. 
Perkančioji organizacija Švietimo mainų paramos fondas (toliau – PO) perka ekspertų paslaugas programos „Erasmus+“ 2 pagrindinio veiksmo bendradarbiavimo partnerysčių (KA220) projektų bendrojo ugdymo, profesinio mokymo, aukštojo mokslo ir suaugusiųjų švietimo srityse galutinių ataskaitų vertinimui (toliau – Vertinimas).

PIRKIMO TIKSLAS, VERTINIMO APIMTIS BEI TERMINAI

1. Pirkimo tikslas – įsigyti kokybišką išorinio Vertinimo paslaugą, atitinkančią techninėje specifikacijoje nurodytus reikalavimus. Paslaugos Teikėjas (ekspertas) šiame tekste suprantamas, kaip Vertinimo paslaugas teikiantis asmuo, su kuriuo buvo sudaryta paslaugų sutartis. 
1. Vertinimų apimtis ir terminai:
3.1 Vertinamos bus programos „Erasmus+“ bendradarbiavimo partnerysčių projektų (KA220) galutinės ataskaitos (toliau – GA).
[bookmark: _Hlk224643251]3.2. Vienam paslaugos Teikėjui bus skiriama vertinti nuo 1 iki 6 GA (su konsolidavimu ir/arba be konsolidavimo). Planuojamas maksimalus vertinamų GA skaičius nurodytas 3.3. punkte.
3.3. Pirkimo objektas skaidomas į 4 pirkimo dalis: 

	1 pirkimo dalis:
	Nuo 1 iki 6 vertinimų (KA220) taikomas konsolidavimas

	2 pirkimo dalis:
	Nuo 1 iki 6 vertinimų (KA220) taikomas konsolidavimas

	3 pirkimo dalis:
	Nuo 1 iki 6 vertinimų (KA220) konsolidavimas netaikomas 

	4 pirkimo dalis:
	Nuo 1 iki 6 vertinimų (KA220) konsolidavimas netaikomas 



3.3. Maksimalus vienos ataskaitos įkainis – 208,00 EUR be PVM, konsolidavimo koeficientas 1,2 (jei taikoma).
3.4. Tiekėjas gali teikti pasiūlymus į visas pirkimo dalis, tačiau laimėtoju galės būti paskelbtas tik vienoje pirkimo dalyje. 
[bookmark: _Hlk160698238][bookmark: _Hlk62741697]3.5. Kiekvieną ataskaitą individualiai vertina du Teikėjai. Teikėjas gali būti paprašytas konsoliduoti ataskaitą. Konsolidavimas – tai dviejų individualių vertinimų apibendrinimas į vieną vertinimą, kad būtų gautas galutinis ataskaitos balas, komentarai ir rekomendacijos. Už konsolidavimą atsakingas Teikėjas galutinį konsoliduotą vertinimą suderina su kitu tą pačią ataskaitą vertinusiu Teikėju. Konsoliduotas vertinimas, suderintas su PO, laikomas galutiniu konsoliduotu ataskaitos vertinimu. 
3.6. Teikėjui priskirtų ataskaitų individualus vertinimas, neįskaičiuojant konsolidavimo laiko, turi būti atliktas ne vėliau kaip per 20 k. d. nuo ataskaitų pateikimo Teikėjui datos. Ataskaitas planuojama Teikėjui perduoti nuo 2026 m. rugsėjo 10 d. iki 2027 m. liepos 31 d. Vėliausias ataskaitų įvertinimo ir vertinimo patvirtinimo sistemoje terminas – 2027 m. rugpjūčio 20 d. imtinai. Ataskaitos gali būti pateiktos Teikėjui ne vienu metu.
3.7. Ataskaitos konsoliduotą vertinimą Teikėjas turi atlikti ne vėliau kaip per 5 k. d. nuo PO pateikto prašymo konsoliduoti ataskaitą dienos. 
3.8. PO pateikus pastabas dėl ataskaitos vertinimo kokybės, gramatinių, faktinių ar kitų klaidų bei neatitikimų, Teikėjas privalo į jas atsižvelgti ir/arba pateikti argumentuotą savo vertinimo pagrindimą bei atsiųsti pakoreguotą galutinį individualų ir, jei taikoma, konsoliduotą vertinimą per 2 k. d. nuo pastabų pateikimo. Tais atvejais, kai PO pastabų neturi, Teikėjo pateiktas individualus vertinimas laikomas galutiniu individualiu vertinimu, o konsoliduoto vertinimo atveju laikomas galutiniu konsoliduotu vertinimu.
3.9. Siekiant užtikrinti nešališkumą, Teikėjas negalės vertinti atitinkamos projekto ataskaitos tuo atveju, kai projekto ataskaita pateikta Teikėjo atstovaujamos organizacijos arba Teikėjo organizacija dalyvavo vertinamame projekte kaip partneris. Ataskaitas vertinantis Teikėjas turės PO pateikti pasirašytą Nešališkumo ir konfidencialumo deklaraciją.
3.10. Sutartis galioja 11 mėnesių nuo pasirašymo datos, bet ne ilgiau nei iki 2027 m. rugpjūčio 20 d.

REIKALAVIMAI VERTINIMUI IR KITOS NUOSTATOS

1. Reikalavimai programos „Erasmus+“ bendradarbiavimo partnerysčių (KA220) galutinių ataskaitų vertinimui
0. [bookmark: _Hlk130189672]Vertinant ataskaitas turi būti įsigilinta ir atsižvelgiama į atitinkamų metų „Erasmus+“ programos vadovą (https://erasmus-plius.lt/programa/programos-vadovas/) bei susipažinta su taikomais ataskaitų vertinimo reikalavimais ir kriterijais, taikomais „Erasmus+” 2 pagrindinio veiksmo bendradarbiavimo partnerysčių (KA220) projektų bendrojo ugdymo, profesinio mokymo, aukštojo mokslo ir suaugusiųjų švietimo srityse ataskaitoms. PO pateiks teikėjui konkrečius ataskaitos vertinimo kriterijus.
0. Ataskaitų vertinimo kalba – anglų k.
0. Teikėjas privalo savo vertinimą suderinti su PO, į kurios pastabas privalo atsižvelgti.
0. [bookmark: _Hlk66799019][bookmark: _Hlk66799054]Ataskaitų vertinimo terminas gali būti sustabdytas tais atvejais, kai Teikėjui pagrįstai prireikia papildomos informacijos iš ataskaitą pateikusios institucijos. Tokiu atveju Teikėjas kreipiasi į PO, o pastaroji kreipiasi į ataskaitas pateikusias institucijas dėl papildomos informacijos suteikimo. Ataskaitų tikrinimo terminas sustabdomas nuo dienos, kai ekspertas kreipiasi į PO iki papildomos informacijos persiuntimo Teikėjui.
0. Teikėjas privalo gebėti dirbti Europos Komisijos nustatytu IT įrankiu „Assessment Module“ (toliau – Sistema). Prisijungimus prie Sistemos Teikėjui suteiks PO. PO turi teisę prašyti teikti vertinimus ir Microsoft Word arba Excel formatu, pagal jos nustatytą formą, kuri atitinka Sistemos turinį.
0. Teikėjas privalo laikytis PO nustatytų ataskaitų vertinimo terminų. Teikėjui nesilaikant terminų, PO gali nutraukti sutartį ir reikalauti žalos atlyginimo.
[bookmark: _GoBack]__________
2

2

